CELEX: 62014TA0135
Language: hr
Date: 2016-02-05 00:00:00
Title: Predmet T-135/14: Presuda Općeg suda od 5. veljače 2016. – Kicktipp protiv OHIM-a – Società Italiana Calzature (kicktipp) („Žig Zajednice — Postupak povodom prigovora — Prijava za registraciju verbalnog žiga Zajednice kicktipp — Raniji nacionalni verbalni žig KICKERS — Pravilo 19. Uredbe Komisije (EZ) br. 2868/95 — Pravilo 98. stavak 1. Uredbe br. 2868/95 — Relativni razlog za odbijanje — Nepostojanje vjerojatnosti dovođenja u zabludu — Članak 8. stavak 1. točka (b) Uredbe Vijeća (EZ) br. 207/2009”)

21.3.2016   
            
            
               HR
            
            
               Službeni list Europske unije
            
            
               C 106/31
            
         Presuda Općeg suda od 5. veljače 2016. – Kicktipp protiv OHIM-a – Società Italiana Calzature (kicktipp)
   (Predmet T-135/14) (1)
   
   ((„Žig Zajednice - Postupak povodom prigovora - Prijava za registraciju verbalnog žiga Zajednice kicktipp - Raniji nacionalni verbalni žig KICKERS - Pravilo 19. Uredbe Komisije (EZ) br. 2868/95 - Pravilo 98. stavak 1. Uredbe br. 2868/95 - Relativni razlog za odbijanje - Nepostojanje vjerojatnosti dovođenja u zabludu - Članak 8. stavak 1. točka (b) Uredbe Vijeća (EZ) br. 207/2009”))
   (2016/C 106/34)
   Jezik postupka: engleski
   
      Stranke
   
   
      Tužitelj: Kicktipp GmbH (Düsseldorf, Njemačka) (zastupnik: A. Dreyer, odvjetnik)
   
      Tuženik: Ured za usklađivanje na unutarnjem tržištu (žigovi i dizajni) (zastupnik: I. Harrington, agent)
   
      Druga stranka u postupku pred žalbenim vijećem OHIM-a, intervenijent u postupku pred Općim sudom: Società Italiana Calzature Srl (Milano, Italija) (zastupnik: G. Cantaluppi, odvjetnik)
   
      Predmet
   
   Tužba podnesena protiv odluke drugog žalbenog vijeća OHIM-a od 12. prosinca 2013. (predmet R 1061/2012-2), koja se odnosi na postupak povodom prigovora između Società Italiana Calzature Srl i Kicktipp GmbH.
   
      Izreka
   
   
               1.
            
            
               Poništava se odluka drugog žalbenog vijeća Ureda za usklađivanje na unutarnjem tržištu (žigovi i dizajni) (OHIM) od 12. prosinca 2013. (predmet R 1061/2012-2).
            
         
               2.
            
            
               Nalaže se OHIM-u snošenje vlastitih troškova kao i troškova Kicktipp GmbH.
            
         
               3.
            
            
               Società Italiana Calzature Srl snosit će vlastite troškove.
            
         
      (1)  SL C 135, 5. 5. 2014.